钦定古今图书集成/明伦汇编/氏族典/第215卷 > 何宗彦
## 钦定古今图书集成/明伦汇编/氏族典/第215卷 > 何宗彦

按《明外史何宗彦传》：“宗彦，字君美。其父由金谿客随
州，遂家焉。宗彦举万历二十三年进士，累官詹事。四
十二年，迁礼部右侍郎。宗彦清修有执，摄尚书事六
年，遇事侃侃敷奏，时望甚隆。会推阁臣，廷臣多首宗
彦，独吏科给事中张延登不署名，遂不获与。宗彦旋
乞假去。光宗立，即家拜礼部尚书兼东阁大学士。天”
启元年还朝。屡加少师兼太子太师、吏部尚书、建极
殿大学士。四年正月卒官。赠太傅，谥“文毅。”弟宗圣，由
乡举历官工部主事，以附魏忠贤，骤加本部右侍郎。
崇祯初，削籍论配，名《丽逆案》。